《汪明府行春阡陌寄柬》
明代·胡应麟

行春车骑寂无哗，人识仙郎上汉槎。溪涧芝兰初绽萼，郊原桃李竞开花。

飘飖玉舄携云气，缥缈瑶琴弄月华。却笑当年勾漏令，赐金何以问丹砂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。